laion/Wikipedia-Exotic huggingface dataset:
ביירון קסטיו

ביירון דויד קסטיו סגורה (בספרדית: Byron David Castillo Segura; נולד ב-10 בנובמבר 1998 בפלאיאס שבאקוודור) הוא כדורגלן אקוודורי המשחק בעמדת המגן הימני בקבוצת פצ'וקה (בהשאלה מלאון) ובנבחרת אקוודור. קסטיו שיחק בקבוצות נורטה אמריקה, דפורטיבו אזוגס, אמלק ואוקאס מליגת העל האקוודורית והליגה האקוודורית השנייה. ב-5 בינואר 2017 חתם קסטיו בברצלונה ספורטינג קלוב מליגת העל האקוודורית. ב-2 בספטמבר 2021 ערך קסטיו את הופעת הבכורה שלו בנבחרת אקוודור, בניצחון 2-0 על נבחרת פרגוואי במסגרת מוקדמות מונדיאל 2022. בשנת 2017 נופה קסטיו מסגל נבחרת אקוודור עד גיל 20, לאחר שעלו האשמות שהוא נולד בטומאקו (אנ'), עיר בקולומביה סמוך לגבול עם אקוודור. בחודש ינואר 2019 הואשם כי זייף את מסמכי הלידה שלו, ועל-כן נשאר מחוץ לסגלים של נבחרות אקוודור השונות. בחודש פברואר 2021 נפתחה חקירה על-מנת לקבוע אם קסטיו הוא אקוודורי או קולומביאני. ב-24 באפריל באותה שנה אושר כי קסטיו אקוודורי. בחודש מאי 2022 הגישה פדרציית הכדורגל הצ'יליאנית (אנ') תלונה לפיפ"א, בטענה שקסטיו נולד בטומאקו שבקולומביה בחודש יולי 1995. ברצלונה ספורטינג קלוב ליגת העל האקוודורית (1): 2020 ביירון קסטיו, ברשת החברתית אינסטגרם ביירון קסטיו, באתר Transfermarkt ביירון קסטיו, באתר Soccerway ביירון קסטיו, באתר WorldFootball.net ביירון קסטיו, באתר National Football Teams ביירון קסטיו, באתר FootballDatabase.eu La FEF confirmó que el lateral Byron Castillo es colombiano באתר Bendito Fútbol, ‏ 2 בינואר 2019 (בספרדית) Byron Castillo, acusado de alterar sus documentos באתר El Comercio, ‏ 2 בינואר 2019 (בספרדית) La nacionalidad de Byron Castillo en investigación באתר Expreso, ‏ 27 בפברואר 2021 (בספרדית) Se ratificó la nacionalidad ecuatoriana de Byron Castillo באתר El Telégrafo, ‏ 24 באפריל 2021 (בספרדית) Comunicado de la Federación de Fútbol de Chile באתר הרשמי של פדרציית הכדורגל הצ'יליאנית, ‏ 5 במאי 2022 (בספרדית) Chile demand Fifa investigate Ecuador for fielding 'Colombian' player Byron Castillo באתר BBC, ‏ 5 במאי 2022 (באנגלית)
So Far So Good

So Far So Good (בעברית: בינתיים הכל טוב) הוא אלבום האולפן הרביעי של הצמד הדיג'יים האמריקאים הצ'יינסמוקרס. האלבום יצא לאור ב-13 במאי 2022, על ידי חברות התקליטים דיסרופטור רקורדס וקולומביה רקורדס. בניגוד לפרויקטים הקודמים של הצמד, האלבום הזה לא כולל אף אמנים, אבל כולל קרדיטים להפקה של איאן קירקפטריק ואיתן סנורק, וקרדיטים כתיבת כריס מרטין, אמילי וורן, טי-פיין אייקון. האלבום עלה לראשונה במקום הראשון 1 במצעד אלבומי הדאנס/אלקטרוני המובילים של בילבורד. לאלבום הזה קדמו סינגלים, "High" ו-"IPad" וכן הסינגל השיווקי "Rptide". הראשון הגיע למקום ה-57 במצעד בילבורד הוט 100, בעוד השניים האחרונים הגיעו למקום השישי ובמקום התשיעי במצעד ה-בילבורד מצעד שירי הדאנס/אלקטרוני, בהתאמה. ב-8 ביוני 2022, The Chainsmokers באמצעות טוויטר הכריזו על שיר חדש, The Fall כשיתוף פעולה עם Ship Wrek, ויצא ב-10 ביוני, בתור So Far So Good (+ The Fall), ב-Apple Music, 2 שירים חבויים יכולים גם להיראות כרצועה 1 ורצועה 2, שעשויות להצביע על גרסת דלוקס של אלבום זה. "Riptide" כולל קולות רקע של אמילי וורן. "In Too Deep" כולל שירה לא מוכרת של קלואי ג'ורג'. מידע על האלבום So Far So Good באתר MusicBrainz מידע על האלבום So Far So Good באתר AllMusic האלבום So Far So Good באתר Discogs האלבום So Far So Good באתר Last.fm Bromfield, Daniel (17 במאי 2022). "The Chainsmokers: So Far So Good Album Review". Pitchfork. נבדק ב-17 במאי 2022. {{cite web}}: (עזרה) איאן קירקפטריק, איתן סנורק, דארק וייב, הצ'יינסמוקרס Heffler, Jason (6 באפריל 2022). "The Chainsmokers Reveal Tracklist, Release Date, Inspiration Behind New Album, "So Far So Good"". EDM. נבדק ב-13 במאי 2022. {{cite web}}: (עזרה) "The Chainsmokers". Billboard (באנגלית אמריקאית). נבדק ב-2022-05-24. So Far So Good (+ The Fall) by The Chainsmokers (באנגלית אמריקאית), 2022-06-10, נבדק ב-2022-06-10 "The Fall is coming @ShipWrekDJ". Twitter (באנגלית). נבדק ב-2022-06-10. "So Far So Good". Apple Music (US). 13 במאי 2022. נבדק ב-13 במאי 2022. {{cite web}}: (עזרה)
פרנץ גאשפאר

פרנץ גאשפאר (בהונגרית: Gáspár Ferenc; שימלאו סילבאניי, 9 ביוני 1861 – בודפשט, 12 ביולי 1923) היה רופא ונוסע יהודי-הונגרי שערך מסעות ברחבי העולם. הוא נולד במשפחה יהודית בצפון טרנסילבניה (אז ממלכת הונגריה). ילדותו לא הייתה קלה שכן איבד את אמו בגיל צעיר. אחרי שנות התיכון שלו בבית הספר התיכון האוניטרי בקולוז'וואר למד רפואה באוניברסיטת וינה, שם קיבל תואר דוקטור לרפואה. בשנת 1886 התגייס ושירת בצי של האימפריה האוסטרו-הונגרית. במהלך כמעט שני עשורים של עבודתו כרופא ימי עבד כרופא פריגטות במשך שבע שנים ולאחר מכן סייר בכל חמשת יבשות העולם בשרותו בספינות צי סוחר במספר אוניות ומספר פעמים. הוא הגיע גם לאיי הים התיכון, האוקיינוס ההודי, האוקיינוס האטלנטי והאוקיינוס השקט, שאליהם מגיעים לעיתים רחוקות. את רוב מסעותיו עשה בסוף המאה ה-19 על ספינות מפרש (וקיטור) מלחמתיות. הוא פרסם את מסעותיו הגדולים ואת הערותיו עליהם ביצירות שנכתבו בצבעים מעוטרים ועזים. אלה היו ספרי קריאה פופולריים מאוד של זמנם הן בשל התיאור היפה והמעניין שלהם והן בשל התוכן המדעי שסופר בצורה פופולרית מובנת לכל. הוא מסר דיווח מעורר השתאות על המהגרים שהמתינו להפלגה בנמל המבורג באותנטיות של עד ראייה. הוא תיאר בפירוט את איי הים התיכון, את האיים הקנריים, ואת מרחבים הקריביים. הוא הפליג במעלה נהר האמזונס למנאוס, הציג את הג'ונגלים סביב מדינת פארה בצפון ברזיל בכוח תיאורי רב. מעניין מאוד תיאורו את מאבק גאות הים מול מי נהר האמזונס והפורורוקה (גלים שמגיעים עד 4 מטרים גובה). מדיווחיו ניתן ללמוד על ערי דרום אמריקה בסוף המאה ה-19 (ריו דה ז'ניירו, פרנמבוקו, סנטוס, מונטווידאו, בואנוס איירס), על הפמפס של אורוגוואי ושל ארגנטינה, איי פוקלנד, מצר מגלן, ארץ האש ומדבר אטקמה בצ'ילה. הוא פרסם תיאורים מעניינים של אפריקה, כמו גם על מדינות אקזוטיות רבות באסיה באותה תקופה (הודו, ציילון (היום שמה סרי לנקה) בורמה (היום שמה מיאנמר), סיאם (היום שמה תאילנד), הודו-סין, הארכיפלג המלאי (מלזיה). הוא סייר בארכיפלג היפני של סמואה והגיע להוואי, ולאיי שלמה . עבודותיו הן יצירות מצטיינות בהפצת ידע מדעי, ובמקביל מסמכים חשובים על החיים הימיים של המאה ה-19 ומצב הבריאות בעולם. בשל מקצועו הקדיש תשומת לב מיוחדת לשכיחות, לגורמים ולניסיון הטיפולי של מחלות טרופיות שונות. עבודתו מצטרפת לאחרות של בני דורו כמו ארמין ואמברי - שכתב את ההקדמה ליצירתו של גאשפאר "מסביב לכדור הארץ". הופעותיו החיות בתיאטרון אורניה, מאוירות בדימויים מוקרנים, הציגו את העולם בפני קהל מאזינים רב. בסיום הפלגותיו והשתקעותו, הוא התיישב בבודפשט. בשנת 1907 היה קצין הרפואה של משרד ביטוח העבודה הממלכתי במשרד המסחר ההונגרי, ולאחר מכן הנציב הממשלתי של בית החולים המסחרי פרנץ יוזף. הוא התאבד ב-12 ביולי 1923. ארבעים אלף מייל עם מפרש וקיטור (סגד, 1892) שבע שנים בים (בודפשט, 1903) תקופת האבירות של חיל הים (1905) מסביב לכדור הארץ (6 כרכים, בודפשט, 1906–1908) דרכו של האדם הלבן (כרך 2, בודפשט, 1912) על ימים ועל איים (1913) מדיה וקבצים בנושא פרנץ גאשפאר בוויקישיתוף "פרנץ גאשפאר" (בהונגרית). magyarvagyok.com. ד"ר פרנץ גאשפאר. "רופא בים" (בהונגרית). Ponticulus Hungaricus. Szállási Árpád dr. "פרנץ גאשפאר - רופא אוניה, סופר" (בהונגרית). ekor-lap.hu. ביוגרפיה של פרנץ גאשפאר ב-Arcanum ספרו מסביב לכדור הארץ בהוצאת זינגר וולפנר פרנץ גאשפאר, הרופא יורד הים ד"ר פרנץ גאשפאר: ארבעים אלף מייל בהוצאת זינגר וולפנר "Gáspár Ferenc – A világutazó orvos emlékezete". Új Szó. 2005-10-14. אורכב מ-המקור ב-2015-04-29. Kubassek János: Gáspár Ferenc. (Földrajzi Közlemények, 1988. 1-2.)
התייר

האם התכוונתם ל... התייר (סדרת טלוויזיה) התייר (סרט)
הציבור נגד האלימות

הציבור נגד האלימות (בסלובקית: Verejnosť proti násiliu VPN - וריינוסט פרוטי נאסיליו) הייתה תנועה פוליטית אזרחית שפעלה בסלובקיה אחרי פריצת מהפכת הקטיפה ב-1989. היא הוקמה בברטיסלבה בנובמבר 1989 ונחשבת למקבילה הסלובקית של הפורום האזרחי שפעל בצ'כיה. שתי התנועות ראו את עצמן "נציגות ריבוניות של התנועה האזרחית הצ'כית והסלובקית". תנועת VPN כללה דיסידנטים סלובקים כמו מילן קניאז'קו, יאן בודאי, פדור גאל, פטר זאיאץ, מרטין בוטורה, יוזף קוצ'ראק, ולדימיר מצ'יאר, שנענו לקריאתו של אלכסנדר דובצ'ק ונועדה לקדם את החלפת השלטון הקומוניסטי הצ'כוסלובקי שקרא לעצמו "סוציאליסטי", בדמוקרטיה ריאלית מסוג מערבי, ודרשה לשם כך קיומן של בחירות חופשיות וחקיקת חוקה חדשה. התנועה התקיימה עד לסופה של הרפובליקה הסוציאליסטית הצ'כוסלובקית ב-1991. במפגש בין וצלב האוול לנציג הוועד המתאם של ה- VPN, פטר זאיאץ, האבל מסר לידיו את הקלטת "הפנייה לעם הסלובקי". באותם הימים בברטיסלבה התקיימו הפגנות המוניות נגד מדיניות שלטון, שבהן השתתפו הרבה סטודנטים. ב־22 בנובמבר 100,000 בני אדם התכנסו בברטיסלבה ואימצו את "עצומת האזרחים אל ראש ממשלת הרפובליקה הסוציאליסטית הסלובקית". ב-23 בנובמבר נאם דובצ'ק בפני המפגינים. ב-25 בנובמבר התנועה והוועד המתאם של האוניברסיטאות בסלובקיה אימצו עצומה משותפת שדרשה בחירות חופשיות, הבטחת חופש היוזמה הפרטית, חופש תנועה, חופש התכנסויות והתאגדות וזכויות וחירויות חוקתיות אחרות. וביטול התפיקד המנהיג של המפלגה הקומוניסטית הצ'כוסלובקית. ב-26 בנובמבר 1989 התחילו שמונה סיבובי משא ומתן בין הממשלה למנהיגי האופוזיציה- "הפורום האזרחי" ו"הציבור נגד האלימות". בראש משלחת ה VPN עמד יאן צ'ארנוגורסקי. אחרי 9 בדצמבר 1989 השתתף VPN ב"שולחן העגול" של הכוחות הפוליטיים הראשיים במדינה. ב־6 בדצמבר הציע VPN את הצטרפות האופוזיציה לממשלה. מונו שני שרים מטעם VPN - יאן צ'ארנוגורסקי - כסגן ראש הממשלה, שר המשפטים והפנים ומירוסלב קוסי כשר החוץ. בינואר 1990 ראש ממשלת צ'כוסלובקיה, מריאן צ'לפה הצטרף ל-VPN. בבחירות ב־8-9 ביוני 1990 זכתה תנועת VPN ב-991,285 קולות (19,35%) וב-48 מתוך 150 מושבי האספה הלאומית הסלובקית. תוך זמן קצר היא התפצלה ל"תנועה לסלובקיה הדמוקרטית" בראשות ולדימיר מצ'יאר והאיחוד הדמוקרטי האזרחי קצר הימים. לאחר בחירות בשנת 1992 רק "תנועה לסלובקיה הדמוקרטית" זכתה לייצוג. Hilde Paal Sigurd, "Slovak Nationalism and the Break-Up of Czechoslovakia." Europe-Asia Studies, Vol. 51, No. 4 (Jun., 1999): 647-66 William Mahoney, The History of the Czech Republic and Slovakia. ABC-CLIO.2011 p. 238–243.
ברזילה קלארק

ברזילה וורת' קלארק (באנגלית: Barzilla Worth Clark;‏ 22 בדצמבר 1880 – 21 בספטמבר 1943) היה פוליטיקאי אמריקאי מאיידהו, איש המפלגה הדמוקרטית, שכיהן כמושל איידהו ה-16 בשנים 1937–1939 וכראש עיריית איידהו פולס בשנים 1913–1915 ובשנים 1926–1936. ברזילה קלארק נולד בהדלי, אינדיאנה כבנם של יוניס (לבית הדלי) וג'וזף אדיסון קלארק. כשהיה בן חמש עברה המשפחה לאיגל רוק (כיום איידהו פולס). הוא למד במכון הפוליטכני ורז שבטרה הוט, אינדיאנה, אך פרש מהלימודים בשל בעיות בריאות. לאחר שעזב את לימודיו, שב קלארק לאיידהו, והחל לעסוק בחוואות, בכרייה ובגידול בקר. ב-1905 הוא נשא לאישה את אתל סאלום פק, ולשניים נולדו ארבעה ילדים. באותה שנה היה קלארק למהנדס מוסמך ועבד כמהנדס אזרחי. המאגר שהוא תכנן בנהר בלאקפוט נרכש על ידי הממשלה ותוכניתו לסכור את נהר לוסט מוזגה עם מיזם סכר מקיי. לאחר שתי תקופות כהונה במועצת העיר איידהו פולס, הוא כיהן כראש העיר בשנים 1913–1915 ושוב בשנים 1926–1936. במהלך כהונתו כראש העיר בנתה העיר את תחנת הכוח ההידרואלקטרית הראשונה שלה. בשנות ההפסקה בין שתי תקופות כהונתו כראש העיר, גילה קלארק עניין בעסקי הכרייה. ב-1936 נבחר קלארק כמושל איידהו ה-16 וכיהן בתפקיד בשנים 1937–1939. בתקופת כהונתו כמושל הוקם באיידהו בית חולים לחולי שחפת, הונהגה מערכת לחנינות, והוקמו קולג'ים מחוזיים לצעירים. בבחירות המקדימות לתקופת כהונה שנייה ב-1938 נוצח קלארק על ידי קודמו בתפקיד צ'ארלס בנג'מין רוס, ששנתיים קודם לכן התמודד על מושב בסנאט של ארצות הברית, ונוצח על ידי הסנאטור הוותיק ויליאם בורה. רוס נוצח בבחירות הכלליות על ידי הרפובליקני קלרנס אלפרד בוטולפסן. כהונתו של קלארק כמושל הסתיימה בינואר 1939 והוא שב לאיידהו פולס ולעסקיו הפרטיים. ב-1940 הוא בחר שלא להתמודד שוב על משרת המושל, ובאותה שנה נבחר לתפקיד אחיו הצעיר צ'ייס קלארק. חתנו של צ'ייס היה פרנק צ'רץ', שכיהן בסנאט של ארצות הברית בשנים 1957–1981 והיה מועמד בבחירות לנשיאות של 1976. ב-1942 ניצח בוטולפסן את צ'ייס קלארק ונבחר לכהונה שנייה לא רצופה כמושל. ברזילה קלארק נפטר מסיבוכים של סרטן הריאה ב-21 בספטמבר 1943, בגיל 62, באיידהו פולס. הוא נטמן בבית הקברות רוז היל שבעיר. ברזילה קלארק בספריית אוניברסיטת איידהו (באנגלית) ברזילה קלארק באתר The Political Graveyard (באנגלית) ברזילה קלארק, באתר "Find a Grave" (באנגלית) ברזילה קלארק, באתר אגודת המושלים הלאומית
לא להיות לבד (שיר)

לא להיות לבד הוא סינגל של הזמר-יוצר הישראלי מרגי שיצא כשיר הנושא של המיני-אלבום השני שלו, לא להיות לבד. הסינגל יצא לאור ב-21 באוקטובר 2021. השיר נכתב על ידי מרגי עצמו, ביחד עם ירדן פלג שגם הפיק את השיר, ורון ביטון. לפי Time Out תל אביב: "ההשראה מהקלאסיקה האייטיזית מורגשת. אחרי הפתיחה הנוסטלגית עם התופים המהירים וסולו הסינתיסייזר, נכנסת השירה המלווה במעט אוטוטיון ומזכירה לנו שאנחנו לגמרי בשנת 2021. השיר מדבר על תחושה עמוקה של בדידות דווקא בכך שמתעסק ברגע נקודתי של יחד ומעריך כל שנייה של חוסר בדידות". סרטון השיר "לא להיות לבד" באתר יוטיוב מרגי קופץ בחזרה לאייטיז. כלומר לפני שבכלל נולד. וזה נשמע מעולה, באתר טיים אאוט, ‏21 באוקטובר 2021
נמל התעופה הבין-לאומי מנאוס אדוארדו גומס

נמל התעופה הבין-לאומי מנאוס אדוארדו גומס הוא נמל תעופה המשרת את העיר מנאוס, בירת מדינת אמזונאס שבברזיל. בשנת 2021 עברו בו 1,725,236 נוסעים במסגרת 39,367 תנועות מטוסים. הנמל נקרא על שמו של איש חיל האוויר הברזילאי והפוליטיקאי אדוארדו גומס. בניית נמל התעופה החלה בשנת 1972 באתר הנמצא 14 קילומטר מצפון מערב למרכזה של מנאוס. הוא החל לפעול ב-31 במרץ 1976. הוא הוקם על מנת להחליף את נמל התעופה הקודם של מנאוס, פונטה פלאדה (אנ'), שנוסד ב-1954 ולאחר הפעלת נמל אדוארדו גומס הועבר כולו לשימוש חיל האוויר של ברזיל. נמל התעופה החדש היה בשעתו המודרני ביותר בברזיל והראשון בה שכלל גשרי עלייה למטוס. בנמל התעופה הוקם טרמינל אחד, המשמש את כל טיסות הפנים והטיסות הבינלאומיות הפועלות בו. ב-1985 נחנך טרמינל 2, המשמש טיסות תעופה כללית. בנמל התעופה יש גם פעילות הטסת מטענים נרחבת, ופועלים בו שלושה טרמינלים למטען, בשטח כולל של 49,000 מטר רבוע. הם הוקמו ב-1976, 1980 ו-2004. בנמל פועל מסלול טיסה אחד באורך של 2,700 מטר. הנמל שודרג לקראת משחקי מונדיאל 2014 בברזיל, שבהם אירחה מנאוס חלק מהמשחקים. ב-14 במאי 2004 התרסק לא הרחק מהנמל מטוס נוסעים של החברה הברזילאית האזורית Rico Linhas Aéreas (אנ') שהיה בדרכו אליו. כל 33 יושבי המטוס נספו. נמל התעופה משרת שבע חברות תעופה, רובן ברזילאיות, לרבות החברה הגדולה בברזיל, LATAM, וכן החברה הפנמית קופה איירליינס. הן מפעילות קווי תעופה בינו לבין עשרות יעדי פנים בברזיל, לרבות הערים ריו דה ז'ניירו, סאו פאולו, ברזיליה וכן לפנמה סיטי. בפעילות הטסת המטענים בנמל מעורבות שש חברות תעופה למטען. הן מקיימות טיסות ליעדים בברזיל, וכן לפרגוואי, קולומביה, ונצואלה, אקוודור, פרו, ארגנטינה, קוסטה ריקה, פנמה, מקסיקו, ארצות הברית ולוקסמבורג. בשנת 2000 עברו בנמל מעט יותר ממיליון נוסעים. לאחר מכן עלה מספרם בהתמדה ובשנת 2014, שבה נערכו בברזיל משחקי גביע העולם בכדורגל, הגיע לשיא של כל הזמנים - 3,419,893. לאחר מכן חלה ירידה במספר הנוסעים עד לכמחצית מהשיא, גם עקב מגפת הקורונה. מדיה וקבצים בנושא נמל התעופה הבין-לאומי מנאוס אדוארדו גומס בוויקישיתוף נמל התעופה הבין-לאומי מנאוס אדוארדו גומס, ברשת החברתית פייסבוק מקור: אתר ויקינתונים.
קארו רומא

קארו רומא (באנגלית: Caro Roma) היה שם העט של קארי נורת'י (באנגלית: Carrie Northey; 1866–1937), מלחינה, פזמונאית וזמרת אמריקאית. נורת'י נולדה בקליפורניה בתקופת הבהלה לזהב, והחלה להופיע בפני קהל בגיל שלוש. היא למדה בבוסטון בקונסרבטוריון למוזיקה של ניו אינגלנד, ולאחר מכן התלוותה להופעותיה של להקת אופרה צרפתית, שבסיסה בקנדה, כמנצחת. הפכה אט אט לסולנית להקת האופרה של הנרי וילסון סבאג', והופיעה ברחבי ארצות הברית ואירופה, ואף מול בני המלוכה. נורת'י כתבה מספר שירים ומחרוזות. בתקופה בה עסקה בתחום הכתיבה והיצירה, שנחשב לעיסוק "גברי", נאלצה להשתמש בשם עט שיסתיר את מינה. היא בחרה את השם "קארו רומא", ואיתו פרסמה את כל יצירותיה המוזיקליות. בשנת 1932, בגיל 66, ביצעה תשעה עשר משיריה בהופעה מיוחדת בלוס אנג'לס. היא נפטרו בשנת 1937 בגיל 71. Can't Yo' Heah Me Callin' Caroline‏ (1914) The Wandering One,‏ מחרוזת, מילים: קלמנט סקוט Faded Rose The Angelus Thinking of Thee Resignation In The Garden Of My Heart Love Me Today Tomorrow May Never Come קארו רומא, במסד הנתונים הקולנועיים IMDb (באנגלית) קארו רומא, באתר MusicBrainz (באנגלית) "In Search of Women In American Song:A neglected musical heritage". נבדק ב-3 בנובמבר 2010. {{cite web}}: (עזרה) Sadie, Julie Anne; Samuel, Rhian (1994). The Norton/Grove dictionary of women composers. ISBN 9780393034875. נבדק ב-4 באוקטובר 2010. {{cite book}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קארו רומא".
מה נשאר

"מה נשאר" הוא סינגל שהוקלט על ידי הזמר הישראלי משה פרץ. הוא יצא לאור ב-3 בפברואר 2022, על ידי חברת התקליטים z.i הפקות, כסינגל שלא מתוך אלבום אולפן. הוא נכתב על ידי פרץ וניר פרץ, שגם הפיק אותו. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-244 אלף השמעות. השיר הגיע למקום השלישי במצעד הסינגלים הישראלי של המדיה פורסט. הווידאו קליפ הרשמי של השיר פורסם ב-3 בפברואר 2022, ביום צאת השיר. נכון ליוני 2022 עומד מונה הצפיות של הקליפ על למעלה מ-1.3 מיליון צפיות. מה נשאר - משה פרץ - ספוטיפיי מה נשאר - משה פרץ - יוטיוב מה נשאר - משה פרץ - אפל מיוזיק
ביג ת'יף

ביג ת'יף (באנגלית: Big Thief; בתרגום חופשי לעברית: גנב גדול) היא להקת אינדי ופולק רוק אמריקאית. חבריה הם אדריאן לנקר (גיטרה, שירה), באק מיק (גיטרה, קולות רקע), וג'יימס קריבצ'ניה (תופים). הלהקה הוקמה בשנת 2015. כל חברי ההרכב למדו בברקלי קולג'. אלבום הבכורה של הלהקה, Masterpiece, יצא ב-סאדל קריק ב-2016. אלבום האולפן השני שלהם, Capacity, יצא ב-2017. בשנת 2019, הלהקה חתמה ב-4AD והוציאה שני אלבומי אולפן: UFOF במאי 2019 ו-Two Hands באוקטובר 2019. שני האלבומים זכו לשבחי המבקרים; UFOF היה מועמד לאלבום המוזיקה האלטרנטיבית הטוב ביותר בטקס פרסי הגראמי ה-62, והשיר "Not", היה מועמד לשיר הרוק הטוב ביותר ולביצוע הרוק הטוב ביותר בטקס פרסי הגראמי השנתי ה-63. אלבום האולפן החמישי של הלהקה, Dragon New Warm Mountain I Believe in You יצא בפברואר 2022. ביוני 2022 ביטלה הלהקה הופעה בישראל בעקבות לחץ מתנועת ה-BDS. בשנת 2024 הלהקה סירבה שוב להופיע בישראל וכתוצאה מזה עזב אולארצ'יק את הלהקה. חברים נוכחיים אדריאן לנקר - שירה, גיטרה (2015-הווה) באק מיק - גיטרה, קולות רקע (2015-הווה) ג'יימס קריבצ'ניה - תופים (2016-הווה) חברים לשעבר ג'ייסון בורגר - תופים (2015-2016) מקס אולארצ'יק - גיטרה בס (2015-2024) מדיה וקבצים בנושא ביג ת'יף בוויקישיתוף אתר האינטרנט הרשמי של ביג ת'יף (באנגלית) ביג ת'יף, ברשת החברתית פייסבוק ביג ת'יף, ברשת החברתית אקס (טוויטר) ביג ת'יף, ברשת החברתית אינסטגרם ביג ת'יף, סרטונים בערוץ היוטיוב ביג ת'יף, באתר אפל מיוזיק (באנגלית) ביג ת'יף, באתר ספוטיפיי ביג ת'יף, באתר סאונדקלאוד (באנגלית) ביג ת'יף, באתר AllMusic (באנגלית) ביג ת'יף, באתר MusicBrainz (באנגלית) ביג ת'יף, באתר דיזר ביג ת'יף, באתר Yandex.Music (ברוסית) ביג ת'יף, באתר Discogs (באנגלית) ביג ת'יף, באתר Songkick (באנגלית) ביג ת'יף, באתר בנדקמפ ביג ת'יף, באתר טיידל (באנגלית) Salmon, Ben (6 ביולי 2016). "Big Thief's Masterpiece Finds the Right Alchemy". Portland Mercury. נבדק ב-8 ביולי 2016. {{cite web}}: (עזרה) Eva Maldonado Globe Correspondent, August 10, 2018, 2:10 p m Share on Facebook Share on TwitterView Comments, Indie rock band Big Thief talks Berklee, Boston, and being vulnerable - The Boston Globe, BostonGlobe.com (באנגלית אמריקאית) בלחץ ה-BDS: להקה בה חבר מקס אולארצ'יק ביטלה הופעות בישראל, באתר כאן-תאגיד השידור הישראלי "Found In Sound; An Interview with James Krivchenia of Big Thief". Ghettoblastermagazine.com. 22 בנובמבר 2017. אורכב מ-המקור ב-19 בספטמבר 2019. נבדק ב-12 באוגוסט 2019. {{cite web}}: (עזרה) "Big Thief Chart History: Billboard 200". Billboard. נבדק ב-23 בפברואר 2022. {{cite web}}: (עזרה) Peaks in Australia: "Discografie Big Thief". Ultratop. נבדק ב-15 בנובמבר 2019. {{cite web}}: (עזרה) "Discografie Big Thief". Ultratop. נבדק ב-15 בנובמבר 2019. {{cite web}}: (עזרה) "Discographie Big Thief". GfK Entertainment. נבדק ב-18 בפברואר 2022. {{cite web}}: (עזרה) "Discography Big Thief". irish-charts.com. נבדק ב-15 בנובמבר 2019. {{cite web}}: (עזרה) "Discografie Big Thief". dutchcharts.nl. נבדק ב-15 בנובמבר 2019. {{cite web}}: (עזרה) Peaks in Scotland: "Discography Big Thief". swisscharts.com. נבדק ב-15 בנובמבר 2019. {{cite web}}: (עזרה) "Big Thief UK Charts". Official Charts Company. נבדק ב-15 בנובמבר 2019. {{cite web}}: (עזרה)
תעלת למייר

תעלת למייר (באנגלית: Lemaire Channel) היא מצר ים בין חצי האי קייב שבאזור ארץ גרהאם של חצי האי האנטארקטי, לבין האי בות', שבאנטארקטיקה. לגדות מצר הים מצוקים גבוהים ותלולים, ובמצר הים גושי קרח צפים רבים. יופיו של המצר הופך אותו לאחד היעדים התיירותיים המובילים באנטארקטיקה - ובשל כך כינוייו של המצר "בקע קודאק" (Kodak Gap). אורכו של מצר הים 11 קילומטרים, ורוחבו בנקודה הצרה ביותר 1,600 מטרים בלבד. מעבר נמרוד מתחבר אל קצהו הצפוני של תעלת למייר. המצר התגלה לראשונה על ידי משלחת החקר הגרמנית שנערכה בעונת המחקר (הקיץ האנטארקטי) שבשנים 1873–1874. המשלחת לא חצתה את המצר. המצר נחצה לראשונה בדצמבר 1898, אז עברה דרכו הספינה "בלגיקה", ספינת המחקר של משלחת אנטארקטיקה בלגית. מפקד המשלחת הבלגית, אדריאן דה ז'רלאש, נתן למצר הים את שמו. ז'רלאש קרא למצר עם שם שארל למייר, חוקר בלגי אשר חקר את אזור קונגו. בשל יופיו, מצר הים הפך להיות חלק סטנסרטי בכל מסלול הפלגה של אונייות תיירות באזור אנטארקטי. מימי המצר שקטים - דבר נדיר ביום הדרומי, וכן המעבר בקרבת האי פטרמן (בו נוהגים התיירים לבקר) הכניסה הצפונית אל תעלת למייר קרחונים ומצורים משתקפים בכניסה הדרומית למצר. ספינת תיירות רוסית חוצה את תעלת למייר פסגות אונה קרחונים בתעלת לומייר
ביקונספילד

האם התכוונתם ל... ביקונספילד (אנגליה) ביקונספילד (קנדה) ביקונספילד (אוסטרליה)
יהלומים (סרט, 1975)

יהלומים (באנגלית: Diamonds) הוא סרט פשע ישראלי-אמריקאי משנת 1975 בבימויו של מנחם גולן, עם רוברט שו, ריצ'רד ראונדטרי, ברברה הרשי (בשם ברברה סיגל - Seagull) ושלי וינטרס בתפקידים הראשיים. העלילה היא על שוד מתוחכם בבורסת היהלומים ברמת גן בה מאוכסנים יהלומים בשווי של 100 מיליון דולר. הצילומים נערכו בלונדון, תל אביב, רמת גן וירושלים. צ'ארלס הודג'סון (רוברט שו) הוא סוחר יהלומים אמיד מלונדון. הוא מתחרה בהיאבקות עם אחיו התאום ארל (רוברט שו בתפקיד כפול) שמתגאה כל הזמן בבניית חדרי כספות שאין אפשרות לחדור לתוכן. שיא הצלחתו של ארל, היא בניית חדר הכספות בבורסת היהלומים הישראלית ברמת גן שאותה לא יוכל לפרוץ אפילו השודד המתוחכם ביותר. צ'ארלס מחליט ללמד את אחיו לקח. הוא מגייס את ארצ'י (ריצ'רד ראונדטרי), שזה עתה השתחרר מהכלא ומשכנע אותו להצטרף אליו יחד עם חברתו סאלי (ברברה הרשי). מהרגע שהשלושה נוחתים בנתב"ג הם במעקב של מפקח המשטרה משה בן דוד (שייקה אופיר), עוזרו גבי (גדי יגיל) והשוטרת ציפי (יונה אליאן). בנתב"ג הם נפגשים בתיירת היהודיה האלמנה זלדה שפירו (שלי וינטרס) שהגיעה לישראל כדי למצוא חתן. השלושה מתפצלים, צ'ארלס נשאר בתל אביב וארצ'י וסאלי עוברים לבית לחם, שם הם "מתכננים" ביחד עם מדריך התיירים מוסטפא (יוסף שילוח) שוד של תכשיטי המדונה בכנסיית המולד) כדי למקד את המעקב אחריהם ולאפשר לצ'ארלס פעולה חופשית ברמת גן. ברמת גן נפגש צ'ארלס עם עמיתו סוחר היהלומים זלצבורג (יהודה אפרוני) שללא כוונה מגלה לו פרטים רבים על סדרי האבטחה. הקומבינציה של חדר הכספות משתנה מדי פעם ורק מר רבינוביץ (יוסי גרבר) מעודכן בה. עבריין נוסף, מומו (בומבה צור) חוטף את בנו של רבינוביץ (חן פלוטקין) וצ'ארלס מאיים על רבינוביץ כי ימסור לו את קומבינציה חדר הכספות אחרת יאונה רע לבנו. אשתו של רבינוביץ (נעמי גרינבאום) מודאגת מאוד ורבינוביץ לא עומד בלחץ. צ'ארלס מצליח לעקוף את מערכת האזעקה ומגיע עד לחדר הכספות. בינתיים עוקבים השוטרים משה וגבי אחרי צ'ארלס וסאלי שמצליחים להימלט מחופשים ובעזרת מסוק להגיע ליד בית בורסת היהלומים ברמת גן. מוסטפא נתפס ונחקר על ידי השוטרים ומגלה להם לאחר איומים על הפסקת עבודתו, את התכנית. משה וגבי ממהרים לבורסה ברמת גן אבל השומר במקום (אריה מוסקונה) אומר להם שאין כל בעיה... ארצ'י מצליח בעזרת ציוד מתוחכם לעקוף את הרצפה במבואה של חדר הכספות הקשורה לאזעקה, לפתוח את חדר הכספות ולפוצץ את כל הכספות חוץ מהכספת של צ'ארלס. אלפי יהלומים נשפכים לרצפה אך צ'ארלס שרצה רק להראות לאחיו כי גבר עליו, לא מעוניין בהם. ארצ'י כועס אך אין לו ברירה. בדרך חזרה נופלים יהלומים מכיסו על הרצפה ומפעילים את האזעקה. מתחיל מרדף בתוך בניין הבורסה. צ'ארלס וארצ'י מצליחים להגיע לגג ולהיחלץ משם בעזרת המסוק. לבסוף הם עוזבים את הארץ ביחד עם זלדה שלא הצליחה למצוא חתן. צ'ארלס נותן לארצ'י 100,000 דולר ותורם לבורסה 50.000 דולר "לשיפור תנאי הבטיחות"... "יהלומים", במסד הנתונים הקולנועיים IMDb (באנגלית) "יהלומים", באתר AllMovie (באנגלית) "יהלומים", באתר Rotten Tomatoes (באנגלית) "יהלומים", באתר ספר הקולנוע הישראלי "יהלומים", באתר אידיבי "יהלומים", במסד הנתונים הקולנועיים KinoPoisk (ברוסית) שוד היהלומים הגדול, במיזם "אישים" לתיעוד היצירה הישראלית יהלומים, באתר TCM קדימון ליהלומים 1975, באתר יוטיוב שיר הנושא של יהלומים, באתר יוטיוב